**Clément Mouamba**, nado en Sibiti, África Ecuatorial Francesa en 1944, e finado o 29 de outubro de 2021, foi un político congolés. Entre 2016 e 2021 ocupou o cargo de Primeiro Ministro da República do Congo. Anteriormente exerceu como Ministro de Finanzas (1992 a 1993). Foi símbolo da «nova República» e da «ruptura» do goberno buscado por Denis Sassou Nguesso, despois da súa reelección o 20 de marzo.

Educación
---------

Clément Mouamba estudou no Lycée Technique du 1er Mai en Brazzaville, onde obtivo o seu bacharelato, antes de ir a estudar a Montpellier, logo á Sorbona, onde obtivo un doutoramento en economía.

Carreira profesional
--------------------

En 1973, uniuse ao BEAC en Yaoundé. Seis anos despois, converteuse no asistente do director. Denis Sassou Nguesso, que acababa de chegar ao poder, convérteo no seu asesor económico e financeiro, antes de poñelo á fronte do Banco Internacional do Congo (BIDC), e logo do Banco Comercial do Congo (BCC), en 1985.

Carreira política
-----------------

En 1992, cando Sassou Nguesso deixou a presidencia, Clément Mouamba abandonou Partido Congolés do Traballo (PCT), foi elixido deputado por Sibiti e uniuse ó primeiro goberno formado polo novo Xefe de Estado, Pascal Lissouba, como Ministro de Economía e Finanzas. Debido ós seus desacordos coa "Banda dos Catro" que rodeaba o presidente, non foi reelixido en 1995.

En 2015, Clément Mouamba rompeu co seu partido antes do referendo constitucional dese ano para participar no diálogo patrocinado polo goberno, que a oposición boicoteara, debido á cuestión do cambio constitucional. O referendo permitiu ó presidente Denis Sassou Nguesso postularse para outro período nas eleccións presidenciais de marzo de 2016. Tras a asunción do presidente Sassou Nguesso por un novo mandato o 16 de abril de 2016, nomeou como Primeiro Ministro a Clément Mouamba o 23 de abril. Este último constitúe o seu primeiro goberno o 30 de abril de 2016.

Despois das eleccións parlamentarias de 2017, onde o partido presidencial (PCT) foi o primeiro, Clément Mouamba presenta a renuncia do seu goberno ó presidente, como é costume. Foi reelixido o 21 de agosto e nomeou o seu segundo goberno o 22 de agosto.

En maio de 2021, Clément Mouamba e o seu goberno dimitiron.

Notas
-----

1. ↑  "Congo-Brazzaville: qui est Clément Mouamba, le nouveau Premier ministre?". *Jeune Afrique*. 10 de maio de 2016. Consultado o 17 de marzo de 2017.
2. ↑  "Congo Republic president names one-time opposition leader as PM", Reuters, 23 de abril de 2016.
3. ↑  Gankama N'Siah, "Exécutif congolais: Clément Mouamba nommé Premier ministre, chef du gouvernement" Arquivado 25 de abril de 2016 en Wayback Machine. ADIAC, 24 de abril de 2016 *(en francés)*.
4. ↑  "Copia archivada". 2016. Arquivado dende o orixinal o 03 de outubro de 2016. Consultado o 21 de xullo de 2018.
5. ↑  "Congo-Brazzaville: démission du gouvernement Mouamba". 17 de agosto de 2017.
6. ↑  "Congo-Brazzaville : Denis Sassou Nguesso reconduit le Premier ministre démissionnaire Clément Mouamba". 22 de agosto de 2017.
7. ↑  "Congo-Brazzaville : ce qu’il faut retenir du gouvernement Clément Mouamba 2". 23 de agosto de 2017.

|  |  |
| --- | --- |
| Control de autoridades | 
* Wd: Q23928873
* WorldCat
* VIAF: 25153713799158661798
* GND: 1166775054

 |